**Tiszavasvári Város Önkormányzata**

**Képviselő-testületÉNEK**

**346/2019. (IX.30.) Kt. számú**

**határozata**

**A TIVA-SZOLG Nonprofit Kft-vel a Városi Piac használatára kötendő használati szerződésről**

 **(amely a 25/2019. (IX.30.) számú alapítói határozatnak minősül)**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva a „A TIVA-SZOLG Nonprofit Kft-vel a Városi Piac használatára kötendő használati szerződésről” szóló előterjesztéssel kapcsolatban az alábbi határozatot hozza:

Mint tulajdonosi jogkör gyakorló, és mint a TIVA-SZOLG Településszolgáltatási és Vagyonkezelő Nonprofit Kft.legfőbb szerve **jóváhagyja** a Tiszavasvári Város Önkormányzata és a TIVA-SZOLG Településszolgáltatási és Vagyonkezelő Nonprofit Kft. között a **Városi Piac** (tiszavasvári 0358/155, 0358/131, 0358/142 hrsz) ingyenes használatára 2019. június 13. napjától 2021. december 02. napjáig kötendő **használati szerződést**, a határozat 1. mellékletében szereplő tartalommal.

A Képviselő-testület

- felkéri a Polgármestert, hogy tájékoztassa a Kft. ügyvezetőjét a Képviselő-testület döntéséről.

- felhatalmazza a Polgármestert a határozat mellékletét képező használati szerződés aláírására.

##### Határidő: 2019. szeptember 30. Felelős: Szőke Zoltán polgármester

 **Szőke Zoltán Ostorháziné dr. Kórik Zsuzsanna**

 **polgármester jegyző**

346/2019. (IX.30.) Kt. sz. határozat 1. sz. melléklete

**HASZNÁLATI SZERZŐDÉS**

mely létrejött Tiszavasvári Város Önkormányzata Képviselő-testülete 346/2019. (IX.30.) Kt. számú határozata alapján egyrészről:

**Tiszavasvári Város Önkormányzata**

székhely:4440 Tiszavasvári, Városháza tér 4.

képviseli: Szőke Zoltán polgármester

adószám: 15732468-2-15,

bankszámla száma: 11744144 -15404761

mint Használatba adó (továbbiakban: Használatba adó),

másrészről

 **TIVA-SZOLG Településszolgáltatási és Vagyonkezelő Nonprofit Kft.**

 székhelye: 4440 Tiszavasvári, Városháza tér 4.

 képviseli: dr. Groncsák Andrea ügyvezető

 adószáma: 11255644-2-15

Cégjegyzékszám: 15-09-063127

bankszámlaszáma: 68700016-10131501

mint Használatba vevő (továbbiakban: Használatba vevő)

között a Városi Piac ingyenes használata tárgyában az alábbiak szerint:

**Előzmény:**

A TIVA-SZOLG Nonprofit Kft-be történő beolvadás következtében a Közétkeztetési Nonprofit Kft. 2019. június 13. napjával jogutódlással megszűnt, jogutódja a TIVA-SZOLG Nonprofit Kft. lett, ezért a Közétkeztetési Nonprofit Kft. által működtetett Városi Piac a Használatba vevő ingyenes használatába kerül.

1. A Használatba adó használatba adja, Használatba vevő pedig használatba veszi az alábbi Tiszavasvári Város Önkormányzata tulajdonában lévő ingatlanokat (továbbiakban: **Piac**)
* **0358/155** hrsz-ú, vásártér megnevezésű 4761 m2 nagyságú ingatlant,
* **0358/131** hrsz-ú, 24 m2 nagyságú felépítményt (piac iroda helyisége a főbejáratnál),
* **0358/142** hrsz-ú, 24 m2 nagyságú felépítményt (a piac WC.),

melyek a valóságban a Piac területén találhatóak.

1. **A Piac használatba adásának célja**: a Használatba vevő által végzett közfeladat ellátásának biztosítása (Magyarország helyi önkormányzatairól szóló 2011. évi CLXXXIX. törvény 13. § 14. pontja). Használatba vevő a Piac más célú használatára, hasznosítására csak akkor jogosult, ha erre nézve rendelkezik a Használatba adó engedélyével.
2. Használatba vevő köteles a Piac működését heti két alkalommal, minden hét csütörtök és vasárnap napjain 05-12 óráig terjedő nyitvatartási időben biztosítani. Ezen túl – igény esetén – a hét bármely más napján is tartható piac.
3. A használat **2019. június 13. napjától,** a Használatba vevő feladat ellátási szerződésében meghatározott időtartamig, azaz **2021. december 02.** napjáig szól.
4. A Piac a Használatba vevő részére nem kerül külön átadásra tekintettel arra, hogy a Használatba vevő jogutódja a Közétkeztetési Nonprofit Kft-nek, mint előző használónak. Ezért a Használatba adó és Használatba vevő között átadás-átvételi jegyzőkönyv nem készült.
5. Felek megállapítják, hogy Használatba vevő **bérleti díjat nem fizet.**

A Használatba vevő köteles a közüzemi szolgáltatókkal szerződést kötni a használat időtartamára és köteles a Piac működésével kapcsolatosan keletkező szolgáltatási (rezsi) díjak megfizetésére.

1. **A Használatba vevő köteles:**

7.1. a Piac ingatlanát, valamint azokon lévő vagyontárgyakat, felépítményeket rendeltetésszerűen használni, annak állagát megóvni, ideértve a tartozékait, felszereléseit, valamint vagyonvédelmet maximálisan biztosítani,

7.2. a Piac rendeltetésszerű használatával együtt járó karbantartási, javítási és a kisebb felújítási munkákat rendszeresen elvégezni a saját költségén,

7.3. a Piac üzemeltetése során a vonatkozó jogszabályokat, valamint Tiszavasvári Város Önkormányzata Képviselő-testületének – mindenkor hatályos – vásárokról és piacokról szóló rendeltében foglaltakat betartani és betartatni, valamint az egyéb idevonatkozó jogszabályok keretein belül végezni a tevékenységét,

7.4. út és térburkolatok javítását, karbantartását, tisztántartását elvégezni,

7.5. bejárati kapu, kerítés, csapadékvíz elvezető rendszer karbantartását elvégezni,

7.6. az árusító asztalokat szükség szerinti, de legalább évi rendszerességgel átfesteni, karbantartani,

7.7. piaci illemhely szükség szerinti átfestését, javítását, felújítását, takarítását elvégezni,

7.8. a piacnapok végén rendszeresen takarítani a Piac területén, illetve annak környékén a piaci tevékenységgel kapcsolatosan keletkezett hulladékot eltakarítani,

7.9. a szeméttárolókban összegyűlt hulladékot a kommunális szolgáltatóval kötött szerződésben foglaltak szerint, illetve megfelelő gyakorisággal elszállíttatni,

7.10. évente, a Képviselő-testület tárgyév decemberi ülésén beszámolni a Piac üzemeltetéséről.

1. Használatba vevő értéknövelő beruházást csak a Használatba adó írásos engedélyével, a vele történt megállapodás alapján végezhet, melyben a beruházás értékének elszámolását is kötelesek a felek kölcsönösen egyeztetni.
2. Felek megállapodnak abban, hogy a Használatba vevő költségviselése keretében létrejött érték, dolog a Használatba adó tulajdonába kerül.
3. Használatba vevő a Piacot és a rajta lévő vagyontárgyakat nem idegenítheti el, nem terhelheti meg, nem adhatja albérletbe, kivéve a Piac szokásos működési rendjébe tartozó bérleti, illetve bérlet jellegű szerződéseket (elárusítóhelyek bérbeadása, rendezvények szervezése).
4. Felek megállapodnak, hogy a magasabb szintű szolgáltatás érdekében Használatba adó és Használatba vevő – a pályázati lehetőségek függvényében – közösen, vagy külön-külön is nyújtanak be helyi, regionális, országos alapokhoz pályázatokat.
5. Használatba vevőt megilleti a Piac működése során befolyó bevételek (helypénz, bérleti díj). Használatba vevő a területhasználati és bérleti díjakat az Önkormányzat vonatkozó rendeletében meghatározott maximált értéket figyelembe véve alkalmazhatja.
6. A Piac működésével, üzemeltetésével kapcsolatos összes költség a Használatba vevőt terheli.
7. A Piac működésével, üzemeltetésével kapcsolatos ellenőrzési feladatokat önkormányzati rendeletben, valamint más jogszabályokban meghatározott szempontok szerint Tiszavasvári Polgármesteri Hivatala látja el, a Jegyző útján.
8. Használatba vevő köteles az árusokat és vásárlókat jól látható helyen közzétett hirdetményben tájékoztatni a rendtartásról, pótdíjakról.
9. **Szerződés megszűntetése**

16.1. Közös megegyezés: Jelen szerződés közös megegyezéssel megszüntethető.

16.2. Rendkívüli felmondásnak van helye különösen, ha:

* a Használatba Vevő a számára jogszabályban előírt kötelezettségét megsérti, vagy a jelen használati szerződésben előírt kötelezettségét megszegi és a külön jogszabályban foglalt határidőn belül felszólításnak nem tesz eleget.

16.3. Azonnali felmondásnak van helye különösen, ha:

- a Használatba vevő a használatba adott önkormányzati vagyonnal a 2. pontban foglalt célnak megfelelő feladatellátás megszűnik, vagy a használatába adott vagyonban kárt okoz.

- a Használatba vevő, az Nvtv. szerint nem minősül átlátható szervezetnek.

1. Használatba vevő kötelezettséget vállal arra, hogy a használat alatt a Piacot jó gazda gondosságával használja, továbbá az ingatlanra vonatkozó vagyon-, tűz- és balesetvédelmi szabályokat betartja.
2. A Használatba vevő a nem rendeltetésszerű használatból származó károkért teljes körűen felel.
3. A jelen szerződésben nem szabályozott kérdésekben a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, a Tiszavasvári Város Önkormányzata Képviselő-testülete lakások és nem lakás célú helyiségek bérletéről és elidegenítéséről, a lakáscélú önkormányzati támogatásról szóló hatályos önkormányzati rendelete, valamint a Ptk. szabályai az irányadóak.

Szerződő felek a szerződést kölcsönös elolvasás és értelmezés után, mint akaratukkal és nyilatkozatukkal mindenben megegyezőt, jóváhagyólag írták alá, megállapítva, hogy a szerződéssel kapcsolatos nyitott kérdés nem maradt.

Tiszavasvári, 2019. …………..

 **Tiszavasvári Város Önkormányzata TIVA-SZOLG Településszolgáltatási**

Használatba adó **és Vagyonkezelő Nonprofit Kft.**

képv.: **Szőke Zoltán** Használatba vevő

 **polgármester** képv.: **dr. Groncsák Andrea ügyvezető**